ועדת הכספים, כנסת 20, פרוטוקול מספר 1159, 2018-11-12 12:47

משה גפני: צהרים טובים.

משה גפני: אני מתכבד לפתוח את ישיבת ועדת הכספים.

עודד פורר: הצעה לסדר שלא קשורה לנושא הדיון.

עודד פורר: זה השבוע הרביעי שהלימודים במכללות להשכלה גבוהה המתוקצבות לא מתנהלות כסדרם.

עודד פורר: עכשיו הצטרפו לשביתה הזאת גם עוד 30,000 סטודנטים.

עודד פורר: 1,300 מרצים מהסגל הבכיר שמבקשים כבר תקופה ארוכה בסך הכול לנהל משא ומתן בתום לב עם האוצר והמועצה להשכלה גבוהה והדבר הזה לא נענה.

עודד פורר: אני חושב שזה משהו שכבר מצריך את התערבות הוועדה בהקשר הזה.

עודד פורר: הרי בסוף זה מגיע לכסף.

עודד פורר: לא יכול להיות ששר החינוך מתעלם לחלוטין משביתה של 1,300 מרצים ו-30,000 סטודנטים.

עודד פורר: אני ממש מבקש את ההתערבות שלך בעניין הזה, לפחות כדי להושיב את הצדדים למשא ומתן.

משה גפני: מישהו מהמרצים נמצא כאן?

עודד פורר: כן.

עודד פורר: אם תיתן למישהו מהם לומר כמה מילים.

משה גפני: כן.

משה גפני: בבקשה.

דן לוי: אני פרופסור דן לוי מהמכללה האקדמית תל אביב-יפו ואני חבר הנהלת המועצה המתאמת של ארגוני הסגל הבכיר במכללות.

דן לוי: עשו לנו משהו שאי אפשר להגדיר אותו אחרת מאשר מעשה נבלה.

דן לוי: חתמו אתנו על הסכם עקרונות להסכם קיבוצי ואחרי כן חתכו את המשא ומתן, זרקו אותנו ומנסים להכתיב לנו הסכם חד צדדי שסוטה מההסכם עליו חתמנו.

משה גפני: מי עומד מולכם?

דן לוי: עומדים מולנו יושב ראש ור"ם, פרופסור בידרמן, שירה נבון מה-ות"ת, מהוועדה לתקצוב של המועצה להשכלה גבוהה, עומד מולנו מר קובי בר-נתן, הממונה על השכר באוצר, וכל שלושת הגורמים האלה מתעלמים מאתנו ומשתפים פעולה להכתיב לנו הסכם חד צדדי.

דן לוי: היום נכנסו לשביתה, כבר מרוב יאוש, כשהם רואים שסימסטר א' הולך – סליחה על הביטוי – פייפן, 30,00 סטודנטים שמיוזמתם הצטרפו לשביתה.

משה גפני: יפה זילבר שץ, היא פרטנר?

דן לוי: היא לא נראתה בחדרי הדיונים.

עודד פורר: היא הכתובת.

משה גפני: אני רואה בסדר היום שהיא תהיה אצלי השבוע ואני אתחיל לדבר אתה.

דן לוי: עכשיו אנחנו ב-25 שנים לחגיגת המכללות הציבוריות.

דן לוי: זה אחד ההישגים החברתיים הכי גדולים של מדינת ישראל.

דן לוי: איך זה שנותנים להרוס את המפעל הזה?

דן לוי: תודה רבה לך.

משה גפני: תודה רבה.

מיכל רוזין: אני יכולה להצטרף לתמיכה בהצעה לסדר ולדברים.

מיכל רוזין: אנחנו סומכים את ידינו עליך.

משה גפני: לא.

משה גפני: אני יושב אתה על פי בקשתה על נושאים אחרים.

משה גפני: אני אדבר אתה.

מיכל רוזין: אנחנו הבטחנו להם – אתה לא חייב לקיים – וזו הסיבה שבאנו לכאן, לוועדת הכספים ולא רק לחינוך, כי אמרנו שגפני יכול להיכנס לעובי הקורה ואנחנו תולים בך תקוות לפתור את העניין לטובת כל הצדדים.

משה גפני: תודה רבה אבל בינתיים אני רוצה ללמוד את זה ולראות.

עודד פורר: צריך להושיב את הצדדים.

משה גפני: תודה רבה.

משה גפני: אנחנו ממשיכים בסדר היום.

משה גפני: צו תעריף המכס והפטורים.

משה גפני: מי מציג את הצווים?

משה גפני: אני מבקש להציג את שלושת הצווים.

מירי סביון: אני אציג באופן כללי ואחר כך ניכנס לפרטים.

מירי סביון: אנחנו נתבקשנו להציג צווים בהם יבוצע מתווה מס שייתן תמריצים לאביזרי בטיחות במיסוי על רכב דו גלגלי ולמעשה גם תלת גלגלי.

מירי סביון: שר האוצר חתם על הצווים האלה בסוף חודש אוגוסט.

מירי סביון: הצווים האלה עברו כמה גלגולים.

מירי סביון: התקנות האלה עברו כמה גלגולים והן בעצם מחולקות לשני חלקים.

מירי סביון: חלק אחד קובע את המתווה של מס קנייה בהתייחס לנפח והספק של המנועים של הדו גלגליים, והחלק השני מורכב מטבלאות.

מיקי לוי: האם המס על הרכב הדו גלגלי עולה?

מירי סביון: בטוטאל, לא.

מירי סביון: בטוטאל, אנחנו פחות או יותר נשארים עם אותו הדבר.

מיקי לוי: לא בטוטאל.

מיקי לוי: עזבי.

מירי סביון: תאפשר לי להסביר.

מיקי לוי: בבקשה, תסבירי אבל תשתדלי להפריד לי בבקשה את נושא הבטיחות מנושא המס.

מירי סביון: אני מקווה שאני אצליח להיענות לבקשות.

מירי סביון: החקיקה כאן מורכבת משני שלבים.

מירי סביון: שלב אחד הוא בעצם טבלה שמציגה את שיעור מס הקנייה בהתייחס לנפח והספק של כל אחד מהרכבים, והחלק השני מתייחס לטבלאות שנותנות הקלות לאביזרי בטיחות.

מירי סביון: זה דומה להוראת השעה שקיימת היום.

מירי סביון: מה שאנחנו שינינו, אנחנו בעצם שינינו את המתווה של סכומי ההקלות שניתנים במס קנייה לאביזרי בטיחות שונים כאשר לצורך העניין לקחנו בחשבון שמערכת בטיחות שהיא ה-ABS ברוב כלי הרכב הפכה להיות מערכת חובה ולכן עם הזמן חשבנו שפחות יש צורך לתמרץ אותה מבחינת דיני המס ונכון להסיט את הטבות המס שניתנו למערכת הזאת למערכות אחרות שאנחנו רוצים לעודד את ההבאה שלהם לארץ ברכבים נוספים, כדי להגביר את הבטיחות.

מירי סביון: התיקון הזה עבר כמה גלגולים מבחינתנו כאשר לקראת הפרסום שלו בסוף אוגוסט אנחנו קיימנו כמה וכמה פגישות, דיונים ושיחות רבות עם נציגי האיגוד של הרכב הדו גלגלי, כאשר מה שאנחנו שמענו מהם – וזזה חשוב וצריך לשים את זה על השולחן – זה שהם ביקשו, ואני חושבת שיש בזה הרבה טעם, שאנחנו נייצר ודאות.

מירי סביון: זאת אומרת, הענף ידע לאן אנחנו הולכים לתקופה, לפחות בינונית קדימה, לתקופה של שנתיים-שלוש, שהם ידעו מה מתווה המס המוצע כדי שהם יוכלו להתנהל מול הספקים שלהם מחוץ לארץ.

מירי סביון: בנוסף היו להם כל מיני הערות לגבי המעברים החדים בהתחלה שעשינו בנושא של הרפורמה הזאת ואנחנו, בעקבות השיחות איתם, הגענו למתווה מדורג בתוך מה שאנחנו מבקשים היום לאשר.

משה גפני: מי זה איתם?

מירי סביון: עם איגוד הרכב הדו גלגלי.

מירי סביון: הגענו לאיזה שהן הבנות.

מירי סביון: ממצב שבו אנחנו הצגנו איזושהי רפורמה, אנחנו הגענו לרפורמה שהיא יותר מתונה ובעצם יוצרת מקרה מדורג של הפחתה בהקלות שקיימות היום לצד הוספת הפחתת שכיום לא נמצאות בתוך החקיקה.

מירי סביון: זה באמירה כללית.

מירי סביון: אם אתם רוצים שניכנס לרזולוציות עכשיו, למערכות עצמן, נטליה תציג אותן בצורה יותר מסודרת.

עודד פורר: שאלה.

עודד פורר: זה נוגע גם לאופניים חשמליים?

מירי סביון: לא.

עודד פורר: מדוע לא?

מירי סביון: אופניים חשמליים הם לא על השולחן כרגע.

מירי סביון: זה לא זה.

עודד פורר: מדברים על כלי רכב דו גלגלי.

עודד פורר: הרי זה כלי רכב לכל דבר ועניין.

מירי סביון: הם לא כלולים ברפורמה הזאת.

מירי סביון: הם לא חלק מהרפורמה הזאת.

מירי סביון: זה נושא אחר.

משה גפני: אתם שלחתם מכתבים.

משה גפני: שלחתם אלי מכתב בימים האחרונים.

משה גפני: גברת סביון אומרת שהיא ישבה אתכם והגעתם להסכמות.

טלי דרורי ברנר: לצערנו לא הצלחנו.

טלי דרורי ברנר: אני יושבת ראש איגוד יבואני הרכב הדו גלגלי.

טלי דרורי ברנר: ראשית, תודה כי הכול נעשה ברוח נעימה וטובה.

משה גפני: אתה בעד מי?

מכלוף מיקי זוהר: אני מתנגד.

משה גפני: מתנגד?

מכלוף מיקי זוהר: לתקנות, כן.

משה גפני: הממשלה מביאה אותן.

טלי דרורי ברנר: יש כאן כמה אמירות שצריכות להיות כלליות ואז באמת לרדת אולי לנתונים שלדעתי הם פחות רלוונטיים כרגע.

טלי דרורי ברנר: הרוח הכללית היא שיש גודש, 56 מיליארד, וזה המסמך האחרון שהוציא משרד התחבורה.

טלי דרורי ברנר: עד היום כשהיינו באים אל כבודו, לוועדה, היו מציגים לנו ואומרים שאין נייר מדיניות בנמצא והיינו צריכים להיאחז בכל מיני מחקרים מן העולם ביחס לפתרון, קטנועים ואופנועים כפתרון תעבורתי וכפתרון שיכול למנוע את הגודש ולטפל בו.

טלי דרורי ברנר: רק אתמול ציטטו את מנכ"לית משרד התחבורה שאומרת שעד 2030 היא לא רואה פתרון לבעיות הגודש ואנחנו נמצאים בתוך הצנרת של הבעיה הזו, אז דו גלגלי, אופנועים וקטנועים, לא אופניים חשמליים, אותם אנחנו מייצגים, אופנועים וקטנועים, כאלה שיש להם ביטוח, כאלה שלומדים את כללי הדרך, כאלה שעוברים טסט ותחזוקה - אנחנו פתרון ריאלי, זמין וזול.

טלי דרורי ברנר: אנחנו בעד מערכות בטיחות ולכן דיברו אתנו.

טלי דרורי ברנר: מתווה שעשו יחד עם משרד התחבורה דיבר על עידוד מערכות בטיחות והוא חשוב אבל הפרשנות שניתנה על ידי רשות המסים היא לדעתי, לא נעים לי לומר ואני רוצה להיות מנומסת, חול בעיניים.

טלי דרורי ברנר: ישבו כאן לפני שנה בוועדה ואמרו שייתנו הפחתה, כשם שנתנו הפחתה לחולצי הפקקים כאשר מ-40 הורידו ל-25 כי הבינו את זה כאן בוועדה ובסופו של דבר הגיעו להבנה שהמיסוי צריך לרדת, ניתנה כאן החלטה, אמירה, יש לנו את הפרוטוקולים ואדוני בוודאי יודע, ללכת לעשות שיעורי בית ולראות איך עושים הפחתה לבינוניים, לאלה שמגיעים מהפרברים למרכזי הערים.

משה גפני: נכון.

טלי דרורי ברנר: כי שם הגודש הנוראי וכולנו יודעים זאת.

טלי דרורי ברנר: אמרה רשות המסים שהיא תלך, תעשה תכנית כללית ותיתן גם לזה מענה.

טלי דרורי ברנר: הלכו ועשו תכנית כללית, חיברו את זה עם מערכות בטיחות, שזה דבר נפלא, מערכות בטיחות, פרויקט שהוביל משרד התחבורה וכמובן שאנחנו בעד הדבר הזה, אבל התרגום שעשו והחיבור שעשו יצא גרוע.

טלי דרורי ברנר: אין לי דוגמה אחרת חוץ מאשר לומר שהתכוונו ללטף כלב מול כיוון צמיחת השיער.

מיקי לוי: האם המיסוי עלה?

טלי דרורי ברנר: לקחו את הכול ונתנו פירורים.

טלי דרורי ברנר: הצו החדש בשלוש פעימות.

טלי דרורי ברנר: פעימה ראשונה – סטטוס קוו, מונח שכולנו מכירים.

טלי דרורי ברנר: בעקבות דיונים באמת הצלחנו לעשות כך שלא יהיה הרבה יותר גרוע כי אף אחד לא רוצה להעלות מסים.

טלי דרורי ברנר: פעימה ראשונה היא לשנה ומיד אחריה באות שתי פעימות שיעלו את המסים.

טלי דרורי ברנר: בלי קשר כמובן שלא טיפלו בבינוניים.

טלי דרורי ברנר: ואם יש לנו את התלת גלגלי שהוא מאוד בטוח והייתה עליו הטבה משמעותית ובפרוטוקול דיון קודם אומרת נציגת רשות המסים בתשובה לאדוני חבר הכנסת מיקי לוי שאומר שהכלים הבינוניים יציבים, ואז היא עונה לו: נכון, לעניין היציבות יש הפחתה שנתנו לכלים התלת גלגליים, וזה הפתרון.

טלי דרורי ברנר: אבל את זה היא לקחה.

טלי דרורי ברנר: אם כן, מה הולך כאן?

טלי דרורי ברנר: אני לא מבינה מה הולך כאן לא בפן של ההתנהלות ולא בפן הפוליטי.

טלי דרורי ברנר: אני כנראה בחיים לא אהיה פוליטיקאית אבל זה לא ברור לי.

שגית אפיק: יש כאן שלוש פעימות.

שגית אפיק: אם אני מבינה נכון, הפעימה הראשונה שהיא עד סוף 2019, אתם מסכימים לה.

טלי דרורי ברנר: אבל היא לא נותנת מענה לבינוניים.

שגית אפיק: נשים לרגע בצד את הבינוניים.

שגית אפיק: הבינוניים, זו בעיה שחבר הכנסת מיקי לוי העלה עוד בדיונים הקודמים ולא קיבלנו לזה פתרון.

שגית אפיק: זאת אומרת, יש לכם תשובות אבל פתרון לזה אין.

טלי דרורי ברנר: נכון מאוד.

שגית אפיק: הפעימה הראשונה, אתם חיים אתה.

טלי דרורי ברנר: פלוס פתרון לבינוניים ואנחנו חיים.

שגית אפיק: לא.

שגית אפיק: הבינוניים, זה בנפרד.

מיקי לוי: אפשר להפריד את מערכות הבטיחות מהבקשה הכללית?

שגית אפיק: יש כאן שלושה צווים.

שגית אפיק: אתן יכולות לומר לנו כל צו מה הוא ובמה הוא עוסק?

נטליה מירנצ'וב: אני אסביר את הצווים.

נטליה מירנצ'וב: הראשון הוא הדבר הקל.

נטליה מירנצ'וב: הוראת השעה הקודמת שהסתיימה ב-30 ביוני, הסתיימה ונתנו שלושה חודשים.

שגית אפיק: עד סוף אוגוסט .

נטליה מירנצ'וב: עד סוף אוגוסט.

נטליה מירנצ'וב: בעצם גם היא הסתיימה.

נטליה מירנצ'וב: כבר עברנו את התקופה הזאת.

משה גפני: אוגוסט כבר עבר, ולכן צריך להאריך את זה?

שגית אפיק: לאשר את זה.

נטליה מירנצ'וב: בתחילת ספטמבר יתחיל סיפור חדש וזה בעצם הצו השני והשלישי שנכנסו באותו יום.

נטליה מירנצ'וב: הצו השני שעליו חשבנו מלכתחילה, הוא מקבע את המצב של קבוצות נפח המנוע וההספק, אותו מיסוי לפי שיעורי מס מ-25 אחוזים עד 70 אחוזים בצורה מדורגת.

נטליה מירנצ'וב: זה הדבר הראשון.

נטליה מירנצ'וב: זה החלק הראשון שלו.

נטליה מירנצ'וב: החלק השני אומר שיש לנו כאן מערכת בטיחות חשובה שתמרצנו אותה בעבר אבל הפכה להיות חובה.

נטליה מירנצ'וב: אין שום סיבה לתת כסף למערכת שהיא חובה ולכן את הכסף הזה לוקחים ומעבירים למערכות אחרות.

נטליה מירנצ'וב: זה הצו השני.

נטליה מירנצ'וב: הצו השלישי הוא לאחר שישבנו עם הצדדים והגענו להסכמות ושמענו את הטענות.

נטליה מירנצ'וב: הצו אומר, נכון שזו מערכת חובה, נכון שאין סיבה מבחינת המדיניות לתמרץ אבל זה נותן מכה קשה מדי בזמן קצר מדי ולכן בואו נעשה מדרג, ניתן לשוק זמן להתארגן וניתן פתרון.

נטליה מירנצ'וב: נכון שאנחנו מתמרצים מערכת שהיא גם כך חובה וזה מבחינה מסוימת בזבוז, מבחינה כלכלית, אבל זה מאפשר ליבואנים להתארגן בלי לפגוע במחירים.

שגית אפיק: התמרוץ למערכת ה-ABS היא רק עד סוף 2019?

נטליה מירנצ'וב: לא.

נטליה מירנצ'וב: רק בפעימה השלישית הוא נעצר.

שגית אפיק: רק בפעימה השלישית זה יורד.

נטליה מירנצ'וב: בסף 2019 הוא נקבע ב-610 שקלים.

שגית אפיק: מה קורה אם לא מצביעים על הפעימות האלה?

שגית אפיק: זאת הוראת הקבע.

נטליה מירנצ'וב: מ-40 אחוזים ל-70 אחוזים.

נטליה מירנצ'וב: צריך לומר שה-25 אחוזים הם בתוך הצווים האלה.

שגית אפיק: לא יהיה בכלל.

טלי דרורי ברנר: תהיה העלאת מס גורפת של כ-20 אחוזים.

נטליה מירנצ'וב: גם בתוך ה-40 אחוזים.

מיקי לוי: למה תמיד ברגע האחרון כדי שאנחנו נעמוד בפני שוקת שבורה?

מכלוף מיקי זוהר: לא נצביע.

מיקי לוי: לא תצביעו – זה יקפוץ ל-70 אחוזים.

מכלוף מיקי זוהר: שיקפוץ.

מיקי לוי: יש לי שאלה.

משה גפני: רגע.

משה גפני: הוא ביקש קודם.

מכלוף מיקי זוהר: אדוני היושב ראש, לא מזמן חוקקנו חוק כאן בכנסת ישראל, אני היוזם שלו, שמפחית בעלויות הביטוח במטרה לקדם ולעודד נסיעה ברכב דו גלגלי כדי לחסוך בפקקים, בדלק, בזיהום אוויר, באין ספור דברים שרצינו לעשות.

מכלוף מיקי זוהר: אנחנו במדינת החלם שלנו, שבדרך כלל היא עושה עבודה טובה אבל לפעמים היא גם קצת עושה פעולות חלם, יד אחת נותנת ויד אחת לוקחת בחזרה.

מכלוף מיקי זוהר: הצו הזה יעלה את העלויות בנושא רכב דו גלגלי.

נטליה מירנצ'וב: הוא מוריד.

מכלוף מיקי זוהר: לא.

מכלוף מיקי זוהר: הלכה למעשה הוא מעלה.

מכלוף מיקי זוהר: זה יגרום לאנשים לשלם יותר כסף בגין הכלי הדו גלגלי שהם ירצו לרכוש.

מכלוף מיקי זוהר: זה אומר שפחות אנשים ירכשו רכבים דו גלגליים וזה אומר שיותר אנשים ייסעו בדרכים אחרות שיעלו יותר כסף למדינה בסופו של תהליך.

מכלוף מיקי זוהר: לכן אני אומר שהעובדה שזה מגיע אלינו עכשיו בדקה ה-90, לא צריך להרתיע אותנו.

מכלוף מיקי זוהר: אפשר לקרוא לרשות המסים לחזור הביתה, לעשות שיעורי בית ולחזור לכאן עם תקנות מסודרות יותר ומחודשות שיוכלו לעזור לציבור להמשיך לרכוש כלים דו גלגליים כפי שאנחנו מעודדים אותם לעשות כמדיניות ממשלה.

מכלוף מיקי זוהר: לצערי הרב זה לא מגשים את המטרה הזאת.

מכלוף מיקי זוהר: זה לא מגשים את מטרות הממשלה ומדיניות הממשלה.

מכלוף מיקי זוהר: לכן אני מקווה שתוכלו למצוא פתרון לעניין הזה.

נטליה מירנצ'וב: זה שאנחנו הפעלנו את הצו מחודש ספטמבר, אז אמנם היו חגים, אבל יש את חודש אוקטובר ויש לנו נתונים מלאים לאחר שהצו פועל.

נטליה מירנצ'וב: אני יכולה להציג את הנתונים שמראים שאין עלייה בתחום המס הממוצע, אין עלייה בשיעור המס הממוצע ואין ירידה בכמויות היבוא.

מכלוף מיקי זוהר: מה שרשות המסים אומרת, הוא תמיד נכון ומדויק.

שגית אפיק: לא.

שגית אפיק: זאת הפעימה הראשונה.

שגית אפיק: הפעימה הראשונה, גם הם אומרים שהם עומדים בה.

משה גפני: לפעימה הראשונה, גם הם מסכימים שזה נכון.

משה גפני: מדברים על הפעימות הבאות.

מכלוף מיקי זוהר: מה יהיה בהמשך?

נטליה מירנצ'וב: בפעימות הבאות, אנחנו נראה איך השוק מגיב.

נטליה מירנצ'וב: לפי שעה נראה שבנינו מתווה מאוזן ונכון.

נטליה מירנצ'וב: אם נראה שיש איזושהי בעיה והשוק לא מגיב כפי שציפינו, נוכל לשבת ולחשוב על זה.

נטליה מירנצ'וב: כרגע זה מה שאנחנו מאמינים שהוא נכון וזה מוריד מסים ומקדם בטיחות.

נטליה מירנצ'וב: אנחנו באמת שוברים שיאים לצערי בתאונות של אופנועים.

מיקי לוי: השאלה היא האם בחסות אמצעי הבטיחות עולה המיסוי.

טלי דרורי ברנר: בפעימה שנייה ושלישית, כן.

מירי סביון: התשובה החד משמעית - אני חושבת שנטליה כרגע אמרה את זה מאוד ברור – היא שהמיסוי כרגע לא עולה.

שגית אפיק: לא כרגע, ב-2020.

מירי סביון: אני מנסה לענות.

מירי סביון: אנחנו לא יכולים לדעת מראש, אנחנו לא נביאים.

מירי סביון: הלא השאלה אם המיסוי יעלה או לא תלויה ברכבים שיגיעו לכאן.

מירי סביון: אין כאן רפורמה של העלאת מסים.

מירי סביון: זאת לא רפורמה כדי להכניס הכנסות למדינה.

מירי סביון: כרגע הרפורמה היא פחות או יותר מאוזנת, אולי עם הפחתה קלה אפילו ב-2019.

מירי סביון: הכוונה היא באמת לחלק את ההטבות שאנחנו נותנים בהקשר של אביזרי בטיחות ולשים אותם במקום שבו הרפורמה מצליחה לעודד שינוי התנהגות שאנחנו כמדינה רוצים לעודד אותה.

מירי סביון: גם אמרנו את זה בכל השיחות שלנו.

מירי סביון: אנחנו מבינים שהשוק רוצה לדעת מה אנחנו רוצים, מה התכניות שלנו ולכן אמרנו שנשים רפורמה לשלוש שנים קדימה כדי לייצר ודאות הכי טובה שאנחנו יכולים כרגע לייצר.

מירי סביון: אנחנו התחייבנו – ואני חייבת לומר שבעניין הזה היבואנים שיתפו אתנו פעולה בצורה יוצאת מגדר הרגיל במובן הזה שהם העבירו לנו נתונים כדי שבאמת נוכל לבדוק מה קורה למחירי הרכבים ואיזה סוגים של מערכות מגיעות – אבל גם הם כנראה לא יודעים לומר עד הסוף מה יקרה ב-2020 וב-2021.

מירי סביון: אנחנו לא ברפורמה שמחפשת מימון ותוספת מסים למדינה.

מירי סביון: היא רפורמה שצריכה לעודד התנהגות שאנחנו רוצים ולכן אמרנו ואנחנו ממשיכים לומר שאנחנו במהלך 2019 נמשיך לבדוק את עצמנו, נמשיך לבדוק מה קורה מבחינת השינויים שקורים ביבוא.

מירי סביון: אנחנו תמיד קשובים ומוכנים לשמוע גם מה התכניות.

מירי סביון: אם אנחנו נראה שהרפורמה הזאת לא מביאה את מה שהיא צריכה להביא או יוצרת העלאת מסים, אנחנו נבחן את הדברים.

מירי סביון: לכן אנחנו חושבים שכרגע נכון ללכת במתווה שאנחנו מציעים.

מירי סביון: אנחנו לא אטומים.

מירי סביון: אנחנו ממשיכים לנהל את התקשורת הזאת כדי באמת לייצר ניטור נכון למדינה.

מיקי לוי: התלת גלגלי, למה אתם לוקחים?

מירי סביון: לא לקחנו.

מיקי לוי: אתם לוקחים.

מיקי לוי: אתם אמרתם, ואני טענתי את זה גם בפעם הקודמת, שהתאונות שעושים הדו גלגליים עולות יותר כסף מההקלות שאתם נותנים לתלת גלגלי.

טלי דרורי ברנר: היה 3,000 ולקחתם את זה.

טלי דרורי ברנר: עשיתם מדורג.

נטליה מירנצ'וב: את יודעת שזה היה מובא למחצית הסכום.

מיקי לוי: דבר נוסף.

מיקי לוי: בפעם הקודמת שכנעתם אותי להצביע בעד ואני צעקתי כאן מכאן ועד הודעה חדשה ואמרתי שאתם התחייבתם להביא מיסוי מקל על דו גלגלי ירוק.

מיקי לוי: שלחתם לי איזה מכתב שמעליב אותי.

מיקי לוי: חבל שלא הבאתי אותו לכאן.

מיקי לוי: מכתב מעליב.

מיקי לוי: נבחן, נעשה.

מיקי לוי: לא עשיתם כלום בדו גלגלי הירוק.

מיקי לוי: כלום.

מיקי לוי: ב-2019 נגמר המיסוי על רכב ירוק.

מיקי לוי: לא תהיה כאן כנסת.

מיקי לוי: עד שתוקם ממשלה לא תהיה ועדה.

מיקי לוי: כל ההקלות האלה על הרכב הירוק יימחקו.

מיקי לוי: לכן אדוני, אני לא מוכן להצביע על כלום עד שלא יוארך על הרכב הירוק לעוד שנתיים לפחות, מסוף 2019 כי בנפשנו הדבר.

מיקי לוי: אני מצביע על הכול נגד אם אתם לא תביאו לי הקלות על דו גלגלי ירוק.

מיקי לוי: התחייבתם לכך ולא עשיתם כלום.

מיקי לוי: אפשר להוציא כאן את הפרוטוקול ולראות.

מיקי לוי: התחייבתם על דו גלגלי ירוק ולא עשיתם כלום.

מיקי לוי: כלום לא עשיתם.

נטליה מירנצ'וב: אני רוצה לענות.

נטליה מירנצ'וב: בדו גלגלי ירוק, מה שכרגע קיים זה שיעור אפס לרכב חשמלי.

נטליה מירנצ'וב: אני מדברת על אופנועים חשמליים.

נטליה מירנצ'וב: גם אופניים אבל זה לא נושא הדיון.

מיקי לוי: לכמה זמן הצו?

נטליה מירנצ'וב: זה קבוע.

נטליה מירנצ'וב: שיעור אפס לחשמלי, זו הוראה קבועה ולא הוראת שעה.

שגית אפיק: על אופניים.

מיקי לוי: לא.

מיקי לוי: היא אומרת על דו גלגלי.

נטליה מירנצ'וב: על אופנועים וקטנועים.

טלי דרורי ברנר: זה שוק שהוא עוד שוק בוסר.

מיקי לוי: אם זו התשובה, זו התשובה טובה.

מיקי לוי: אני מתנצל.

נטליה מירנצ'וב: בנוגע למדרגות כמו שיש ברכב נוסעים וברכב מסחרי, כרגע אין היתכנות תפעולית.

נטליה מירנצ'וב: אנחנו רק התחלנו לעבוד עם הדגמים.

נטליה מירנצ'וב: מה שמאוד חשוב לנו זה לקדם את נושא הבטיחות כי אנשים נהרגים.

משה גפני: זה ברור.

משה גפני: אמרת את זה.

מיקי לוי: תאריכו בשנתיים.

משה גפני: אמרת לחבר הכנסת מיקי לוי שהרכב הדו גלגלי הירוק, המיסוי הוא אפס.

נטליה מירנצ'וב: על החשמלי.

משה גפני: כן.

משה גפני: החשמלי.

משה גפני: זה הירוק.

מיקי לוי: מקובל.

מיקי לוי: יופי.

מיקי לוי: אני שמח.

מיקי לוי: אני מבקש לענות מה עם הארכת הצו על רכב ירוק שנגמר ב-2019.

מיקי לוי: לא תהיה כאן לא ועדת כספים ולא כנסת והם צריכים להאריך את זה בשנתיים כי אחרת המיסוי הירוק יהפוך למיסוי רגיל בהתאם לנפח האוטו או למחיר שלו.

נטליה מירנצ'וב: זה דיון אחר.

מיקי לוי: מה תעשו עם זה?

מירי סביון: אנחנו עובדים על זה.

מירי סביון: יושבים על זה.

מיקי לוי: אני לא מקבל את זה.

קובי סודאי: לשכת המסחר, הענף הדו גלגלי.

קובי סודאי: אני רוצה להתייחס לכמה דברים במקרו וגם לאמירות של החברים מרשות המסים.

קובי סודאי: קודם כל, לפני שנה היינו כאן, לפני נושא מערכות הבטיחות.

קובי סודאי: עשינו מהלך של הפחתה של הכלים העירוניים הקטנים, אלה של כמעט 90-80 קמ"ש ורשות המסים התבקשה להפחית את נטל המס גם על הכלים של חולצי פקקים בין-עירוניים, מפתח תקווה לתל אביב, מנתניה לתל אביב וכולי.

קובי סודאי: עברה שנה, מוגש צו שאין בו זכר לדבר הזה.

קובי סודאי: אנחנו בעד מערכות בטיחות אבל עת אנחנו ישבנו אתכם, אנחנו אמרנו שהפעימה הראשונה טובה אבל כבר עכשיו אנחנו יודעים שהמערכות האלה שנכללות בצו עוד לא בשוק בהיקפים כאלה.

קובי סודאי: למה הדבר דומה?

קובי סודאי: שרשות המסים תבוא ותאמר, תראה, אני לא רוצה לתת לרכב הטבה על שש כריות אוויר, אני אתן לעשר, אבל באיזה כלים יש עשר כריות אוויר?

קובי סודאי: במרצדס S-500 ובוולבו.

קובי סודאי: זה מה שקורה.

משה גפני: מה אתה מציע?

קובי סודאי: מה שכבר הצענו ונדחינו, אגב ההסכמות שלא היו.

קובי סודאי: אנחנו הצענו להאריך את הפעימה הראשונה בשנה נוספת כדי לתת זמן כי כבר כרגע זה לא ברור.

קובי סודאי: לפחות שנה נוספת, אם לא שנתיים.

קובי סודאי: ולהיות עם היד על הדופק בעניין המערכות האלה, מתי הן נכנסות, מתי הן זמינות.

קובי סודאי: את המידע שהמערכות האלה לא בשלות עדיין ברמה הטכנולוגית בשוק, אנחנו כבר העברנו.

טלי דרורי ברנר: נעביר הלאה.

קובי סודאי: מסרנו לרשות המסים בשקיפות מלאה ואמרנו להם שזה מוקדם מדי.

קובי סודאי: למרות זאת קיבלנו צו שאין בו שום התייחסות לדרישת ועדת הכספים בנוגע להקלה על הבינוניים ויש בו כבר גזרות שהולכות להיכנס בהקדם.

קובי סודאי: לזה התנגדנו.

מיקי לוי: האם משרד התחבורה יכול לומר שמתאריך איקס לא ייכנסו לארץ כלי רכב ללא מערכות הבטיחות האלה והאלה?

לנה גרשקוביץ: אנחנו כרגע לא רוצים להטיל איזושהי חובה.

מיקי לוי: למה לא? הרי ברגע שייכנסו מערכות הבטיחות, הוא אומר שזה בסדר וזה בנפשנו.

לנה גרשקוביץ: אני יכולה לומר שכל מה שעשינו ברכב יחד עם רשות המסים מ-2013, זה עובד יפה מאוד.

לנה גרשקוביץ: אנחנו ראינו שבהתחלה זה התחיל מחדירה של אפס אחוז, אחוזים בודדים של מערכות, והיום אנחנו נמצאים כמעט ב-80 אחוזים וב-100 אחוזים במערכות מסוימות.

לנה גרשקוביץ: זאת אומרת, כן גרמנו לאיזשהו שינוי התנהגות גם אצל היבואנים וגם אצל הלקוחות.

לנה גרשקוביץ: אנחנו רוצים לעשות את זה.

לנה גרשקוביץ: ברגע שהתחלנו את הרפורמה עם רשות המסים ברכב, התחלנו לעבוד ביחד גם על הרפורמה בדו גלגלי.

לנה גרשקוביץ: לדעתי אנחנו באמת עובדים בשיתוף פעולה מלא.

לנה גרשקוביץ: יחד אתם בחנו את כל המערכות האלה ואני מאוד שמחה שאנחנו נמצאים כאן כי באמת הנושא של השקיפות חשוב בעינינו.

מיקי לוי: אמרתם ש-אירו 4 ייכנס מתאריך זה וזה.

מיקי לוי: אירו 5 ייכנס מתאריך זה וזה.

מיקי לוי: היום אנחנו כבר באוטובוסים באירו 6.

מיקי לוי: למה אי אפשר לעשות את המגבלה הזאת?

לנה גרשקוביץ: אנחנו עובדים בהתאם התקינה האירופאית.

לנה גרשקוביץ: אנחנו בדרך כלל לא מנסים להקדים את התקינה האירופאית.

מיקי לוי: התקינה האירופאית היא עוד לא שם?

לנה גרשקוביץ: ברכב אנחנו כן נתנו חובה לפני הכניסה של החובה בתקן האירופאי, בגלל שיש אפשרות להתקנה מקומית.

לנה גרשקוביץ: במערכות באופנועים, לפי דעתי, חוץ מהמשכך היגוי, אין התקנה מקומית.

לנה גרשקוביץ: לכן הכול תלוי יצרן.

לנה גרשקוביץ: ברגע שאין את החובה הזאת באירופה, אנחנו לא יכולים להטיל את החובה הזאת כי אם אנחנו נטיל חובה, נצטרך לתת פטורים כי לא עומדים בדרישה הזאת.

מיקי לוי: מה התשובה לגבי הרכב הירוק?

משה גפני: מה אתם עונים על זה?

מירי סביון: זה לא לדיון הזה.

משה גפני: זה לא נושא הדיון.

מיקי לוי: אני מחבר מין בשאינו מינו.

נטליה מירנצ'וב: הכוונה המלאה שלנו היא להמשיך את המיסוי הירוק שזאתצ רפורמה מאוד מוצלחת.

נטליה מירנצ'וב: יש כרגע עבודה.

מיקי לוי: מתי תהיה תשובה?

מיקי לוי: אני רוצה לרשום אצלי תאריך.

מיקי לוי: לא תהיה כאן כנסת ולא תהיה כאן ועדה.

משה גפני: הוועדה נמצאת.

מירי סביון: זה אחד הנושאים שמונחים על השולחן ואנחנו עובדים כדי לגבש מתווה שנראה לנו שיהיה נכון.

מירי סביון: זה יגיע לכאן.

מירי סביון: אנחנו לא ישנים על זה.

מירי סביון: הנושא הזה מטופל אצלנו.

מירי סביון: ברגע שיהיה לנו מתווה שהוא מסוכם ואנחנו יכולים להגיש, נגיש אותו.

מירי סביון: אנחנו לגמרי ערים לשוק הזה של הרכב, גם בדו גלגלי וגם בכלל, לצורך של כל השחקנים בשוק בוודאות ובידיעה לאן השוק הזה הולך.

מירי סביון: אנחנו מטפלים בזה.

מירי סביון: אני חושבת שאם אנחנו רוצים את הדיון הזה לסיים באיזושהי ודאות, חבל לכרוך את הדברים וסתם להריץ אותנו הלוך וחזור.

מיקי לוי: את רוצה שאני אומר לך את האמת?

מירי סביון: רק את האמת.

מירי סביון: תמיד אומרים כאן את האמת.

מיקי לוי: הכנסות המדינה מדלק, מהבלו, יפחתו ויש לי חשש כבד בלב שאתם הולכים להרוג את האזרחים עם כלי רכב חשמליים.

מיקי לוי: אני אומר את זה חד משמעי, 26 מיליארד שקלים, אם אני לא טועה, אלא אם כן המספרים השתנו.

משה גפני: מה 26 מיליארד שקלים?

מיקי לוי: בלו על דלק.

מיקי לוי: ברגע שנכנסים חשמליים, הלך הכסף.

מיקי לוי: הכנסות המדינה.

מירי סביון: הגודש עולה הרבה יותר.

מיקי לוי: לא סתם אני נלחם על זה.

משה גפני: אני מציע שאנחנו נאשר את הפעימה הראשונה.

משה גפני: לגבי הפעימה השנייה, אנחנו רוצים גם לדעת.

לילי אור: זה לא בצו הפחתה.

לילי אור: זה לא בצו שמעלה מסים.

לילי אור: אתה מדבר על הפעימה הראשונה, אתם מדברים על מה שאמור להיכנס לתוקף מה-1 בינואר 2018?

משה גפני: לא.

שגית אפיק: ספטמבר.

שגית אפיק: פסקה (3) אצלך.

שגית אפיק: את בצו של הוראת שעה מספר 21.

שגית אפיק: פסקה (3).

שגית אפיק: הוא אומר שהוא מאשר את הפעימה הראשונה.

טלי דרורי ברנר: חבל שהלכו אנשי האקדמיה כי הצו כל כך מסובך, הם היו עוזרים לנו להבין.

שגית אפיק: זאת הוראת הקבע שלך וזאת הוראה מפחיתה.

שגית אפיק: הוא מצביע על שתי אלה.

שגית אפיק: הוא לא מצביע על הפעימה השלישית.

שגית אפיק: הוא רוצה עד 2019 לעשות דיון נוסף.

לילי אור: הוא מאשר לשנה?

שגית אפיק: כן.

שגית אפיק: אישור של שתי אלה, הוראת הקבע והוראת השעה עד סוף 2019.

משה גפני: בינתיים יתקיים דיון.

מיקי לוי: על הצו השלישי, כמו שביקשתי, לא מצביעים.

משה גפני: כן.

משה גפני: יש לי כמה ברירות.

שגית אפיק: אי אפשר להצביע רק על זה.

מיקי לוי: מה בכל זאת את מציעה?

משה גפני: אני אגיד לך.

משה גפני: יש כמה ברירות.

משה גפני: ברירה אחת היא לבוא עם נוסח, רכז הקואליציה בוועדת הכספים מיקי זוהר יצביע נגד וזהו.

משה גפני: להצביע נגד וזהו, אני לא חושב שזה נכון מכיוון שאז אנחנו חוזרים לקבע ובעצם אנחנו גורמים להעלאה.

משה גפני: אני לא רוצה לנתק את הדיאלוג אתכם.

משה גפני: העלה מיקי לוי את מה שהוא העלה.

משה גפני: אני מבקש שאנחנו נאשר את הפעימה הראשונה עם כל מה שנלווה לעניין הזה וזה יהיה עד סוף שנת 2019.

משה גפני: בינתיים אני מבקש לקיים דיון גם לגבי ההמשך וגם לגבי הנושא של הרכבים החשמליים.

משה גפני: אני רוצה לכרוך את כל הדברים יחד.

משה גפני: מבחינת

משה גפני: כם לא קורה שום דבר.

משה גפני: ממילא אתם ביקשתם את זה.

משה גפני: אלא מה, אתם מבקשים שהיום נאשר גם העלאה של 2020 או סוף 2019.

מירי סביון: 2020, זאת עדיין הפחתה.

מירי סביון: אני אומרת שוב.

שגית אפיק: הם מנסים לומר לך שאם אתה מצביע אך ורק על פסקה (3) שעוסקת בפעימה הראשונה עד סוף 2019, זו הפחתה.

שגית אפיק: לוועדת הכספים אין סמכות להצביע על הפחתה לפי פרשנות רשות המסים.

שגית אפיק: לכן הם אומרים שאין לך על מה להצביע כיוון שאתה יכול להצביע רק על צווים שיש בהם משום העלאה.

שגית אפיק: אני שואלת אתכם שאלה.

שגית אפיק: כדי לייצר את ההפחתה הזאת הוא יצביע גם על הוראת הקבע החדשה שאתם קובעים.

קריאה: גם זו הפחתה.

שגית אפיק: הם צריכים את אישור הוועדה לפעימה השנייה והשלישית.

מירי סביון: אבל ברקע יש התחייבות שלנו ואני חושבת שבעניין הזה גם אם היו לנו ויכוחים, צריך לזכור שאנחנו מתחייבים כאן לבדוק את המציאות בשטח.

מירי סביון: אני אומרת שוב שאין מצב שהוא מעלה מסים בתפיסה.

מירי סביון: אנחנו נבדוק את המציאות בשטח, כולנו.

מירי סביון: אני חושבת שגם בשביל הענף חשוב שתישאר הוודאות הזאת ולבחון את המציאות.

מירי סביון: בעניין הזה אנחנו צריכים להקשיב ולשמוע.

נטליה מירנצ'וב: אם תהיה בעיה, ב-2019 אנחנו נהיה יותר חכמים.

נטליה מירנצ'וב: אנחנו עכשיו בתחילת הדרך.

משה גפני: אבל אני לא אומר לכם ללכת ולא לחזור.

משה גפני: אני אומר תבואו.

משה גפני: אני לא יכול עכשיו להעביר את ההעלאה .

משה גפני: זה הכול.

משה גפני: אני חושב שאנחנו כן צריכים להצביע.

נטליה מירנצ'וב: זה עדיין חד משמעית הורדת מסים.

שגית אפיק: למעשה יש לנו עד דצמבר עם הצו הזה?

שגית אפיק: אם הוא מאשר לכם עכשיו רק את שני הצווים האחרים, את הצווים הטכניים כפי שנקרא להם.

נטליה מירנצ'וב: אנחנו באיזשהו שלב ביניים קופצים להוראת קבע.

שגית אפיק: אבל יש לנו עד דצמבר לפי הספירה שלי.

שגית אפיק: יש לנו עוד שבועיים-שלושה כדי לחשוב מה אנחנו רוצים לעשות עם ההוראה הזאת?

מירי סביון: אני חייבת לומר משהו.

מירי סביון: חלק מהסיבה שאמרנו שאם יש מקום לבחון את הפעימות הבאות זה כדי לראות איך השוק מתנהג.

מירי סביון: אלה דברים שגם עד סוף השנה הזאת אנחנו לא נהיה יותר חכמים במובן הזה.

מירי סביון: אם אנחנו רוצים לייצר כאן שינוי התנהגות, אנחנו צריכים לתת לשינוי ההתנהגות לקרות ולייצר איזושהי מוטיבציה לקנות את מערכות הבטיחות החדשות כי אחרת בוודאי שלא נייצר כאן שינוי התנהגות.

מירי סביון: אני אומרת שוב שיש כאן מתווה של שלוש שנים שמייצר ודאות.

מירי סביון: יש כאן אמירה שלנו, אני לא יודעת כמה פעמים היא כתובה, שאנחנו נבחן את המתווה ונראה איך השוק מתנהג, יש כאן אמירה שזאת לא רפורמה שאמורה להעלות את המיסוי.

מירי סביון: אני חושבת שמבחינתנו שמנו על השולחן את כל הדברים וגם יש כאן הסכמה על העקרונות של כל המחליטים וגם של כל הצדדים בשולחן הזה.

מירי סביון: שמענו גם את כל האמירות למיסוי שלא קשורות לצווים האלה שאנחנו מביאים וגם לגביהן אמרנו שכרגע הן על השולחן.

מירי סביון: ף

קריאה: צר לי, אבל זה לא נכון.

מירי סביון: אני חושבת שגם בהיבטים הטכניים וגם בהיבטים המהותיים, נכון לעשות.

משה גפני: אני לא אומר כלום.

משה גפני: אני רק אומר שאתם תצטרכו לבוא לכאן ולומר מה אתם עושים עם הפעימה השנייה והשלישית.

נטליה מירנצ'וב: בעוד שבועיים לא נהיה יותר חכמים.

משה גפני: אז תבואו בעוד חצי שנה.

משה גפני: מה זה משנה?

משה גפני: אני לא הולך לאשר עכשיו העלאה, אחרי שביקשתי מכם את הנושא של הכלים הבינוניים להפחית.

נטליה מירנצ'וב: אבל מדובר בהפחתה.

נטליה מירנצ'וב: ביחס להוראת קבע, זאת הפחתה.

משה גפני: אתם רוצים שאני לא אצביע?

משה גפני: לחכות עם זה?

משה גפני: אני רוצה להצביע ושתבואו לכאן מתי שאתם יודעים לומר לנו מה עם הפעימה השנייה והשלישית.

משה גפני: אז לתת תשובה גם על הנושא של הכלים הבינוניים.

מירי סביון: אנחנו אומרים שוב שכרגע הפעימה השנייה והשלישית, ניתן להגיד עליה דברים שונים ממה שאמרנו כרגע, במקרה הטוב במחצית השנייה של 2019.

מירי סביון: שוב, אנחנו נבוא מתי שתקראו לנו ובכלל.

משה גפני: לא.

משה גפני: תבואו אתם מתי שתדעו.

מירי סביון: אני אומרת שוב שאנחנו לא יודעים מה יהיה ב-2019.

משה גפני: בואי נדבר גלוי.

משה גפני: כבר יש לי את זה הרבה פעמים שזה קורה ולא רק אתכם אלא גם עם גופים אחרים בממשלה.

משה גפני: המשמעות של העניין היא שאם אני מצביע על כל מה שאתם מבקשים, הממשלה תתחלף באיזשהו שלב ואנחנו נגיע לסוף 2019, גם על פי החוק אנחנו נגיע למצב שבו יהיה כאן גוף אחר שינהל את המדינה, אולי דומה למה שיש היום ואולי לא דומה, אבל דבר אחד יישאר וזה שאני העליתי, במקום להפחית בכלים הבינוניים.

משה גפני: אל תתווכחי אתי.

משה גפני: תאמיני לי.

משה גפני: אני מבין בפוליטיקה יותר ממך.

נטליה מירנצ'וב: הוראת קבע היא הרבה יותר גרועה.

נטליה מירנצ'וב: היא מעלה מסים.

משה גפני: מה לעשות, אני טועה.

מירי סביון: אתה לא טועה.

משה גפני: אני באמת לא טועה.

מירי סביון: כאן אתה בטח לא טועה.

משה גפני: אני לא הולך להצביע על העלאה.

משה גפני: כרגע מה שאתם מבקשים בפעימה השנייה והשלישית, זאת העלאה.

משה גפני: לא הולך להצביע על זה.

משה גפני: אני רוצה להצביע עד ההעלאה.

משה גפני: אפשר את שני הצווים הראשונים, אפשר את ההפחתה, את הפעימה הראשונה שהיא הפחתה, על זה אנחנו יכולים להצביע אפילו אם לא חייבים, כאשר אנחנו מודיעים שאנחנו ממשיכים את הדיאלוג.

משה גפני: ברגע שאתם תדעו לגבי הבאים, אז אתם תבואו לכאן ואתם תאמרו שהתברר שיש הפחתה, כמו שאתם אומרים עכשיו, עם כל מה שנלווה לכלים הבטיחותיים.

משה גפני: תבואו עם הנושא הזה לכאן אבל לא שמהיום אנחנו מאשרים.

משה גפני: זאת תהיה העלאה.

משה גפני: לא רוצה לאשר את זה כך.

משה גפני: החברים גם לא מסכימים.

משה גפני: אתה מסכים לדבר כזה?

משה גפני: גם אם הייתי מסכים, אני לא יכול.

נטליה מירנצ'וב: זה שומט את הבסיס של התמריצים של תכנון לטווח ארוך.

משה גפני: אמרתי שאם הם רוצים, הם יבואו מתי שזה יהיה ואז אנחנו נראה אם באמת מדובר בהפחתה כמו שהם אומרים.

משה גפני: אתם רוצים להאריך את הפעימה הראשונה?

מירי סביון: אנחנו חושבים שלא נכון להאריך.

שגית אפיק: אבל אפשר להציע משהו אחר.

שגית אפיק: בגלל שגם אנחנו כאן קצת במבוי סתום, גם אתם בסוף לא רוצים שהוא לא יצביע על הצו הזה ויפיל אותו ותיכנס הוראת הקבע.

שגית אפיק: גם אתם לא מרגישים עם זה בנוח.

מירי סביון: אנחנו לא רוצים.

שגית אפיק: בגלל שסוף 2019 זה מועד לא פשוט מבחינת מה שיקרה כאן, אולי אפשר להציע שהפעימה הראשונה תוארך.

שגית אפיק: הוא יצביע גם על הפעימה השנייה והשלישית.

שגית אפיק: זאת אומרת, אתם מקבלים את המודל המלא.

משה גפני: לא.

שגית אפיק: אני מציעה את זה.

שגית אפיק: לא אתה.

שגית אפיק: אתם מקבלים את המודל המלא שאתם מבקשים אבל עם פעימה ראשונה לתקופה כפולה ממה שאתם מבקשים.

שגית אפיק: לתקופה ארוכה יותר.

נטליה מירנצ'וב: ממשיכים את ההטבות למשהו שהוא חובה.

שגית אפיק: בסדר, אבל את ממילא נותנת את זה עד סוף 2019.

שגית אפיק: אז תני את זה עד סוף 2020.

קובי בוזו: רציתי לומר שאנחנו כבר הבענו בצו השני לבטל לגמרי את ה-ABS.

קובי בוזו: לא חשבנו שנצטרך לתת משהו שנמצא בחובה כבר בתוך האופנוע או בתוך הרכב הדו גלגלי.

קובי בוזו: כשבאנו ועשינו אתם הסכמות, אמרנו שלא לבטל את זה מ-1,700 או מ-610 לאפס אלא נעשה את זה 610 ואחר כך 250 ואחר כך אפס.

קובי בוזו: לא לעשות את זה 610 ועוד פעם 610.

שגית אפיק: אבל גם אתם לא יודעים איזה מערכות חדשות יהיו שעליהן יחולו ההפחתות שלכם במס.

שגית אפיק: השאלה היא האם אתם ב-2019 תגלו את המערכות החדשות ותבואו ותאמרו לנו שאתם מפחיתים – לא תבואו אלינו כי זו הפחתה – או שאתם תגלו שיש דברים אחרים שאתם רוצים ותבואו אלינו להעלות את המיסוי ולשנות את ההרכב והוועדה תאשר כיוון שהיא הגיעה אתכם לדיל הזה כי הארכתם את הפעימה הראשונה.

מירי סביון: התחושה שלי היא שאני חושבת שחבל שנחמיץ את הרפורמה הזאת.

משה גפני: מה אתם מציעים?

מירי סביון: אין לי הצעה כרגע.

שגית אפיק: להאריך את הפעימה הראשונה אתם מסכימים?

שגית אפיק: אני מבינה שזה חריג אבל כבר עשיתם את זה וגם אתם בחוסר ודאות על המערכות החדשות.

מירי סביון: אני רוצה להסביר את הסיטואציה מבחינתנו.

מירי סביון: כרגע מבחינתנו, כשהבאנו את הפעימות בצורה כזאת, ואנחנו רואים את הפעימה הראשונה, זה אחרי שאנחנו מבחינתנו הלכנו את כל כברת הדרך שיכולנו ללכת, באמת אחרי הרבה שיחות וכבר שמנו את הדברים.

מירי סביון: מבחינתנו זה כבר אחרי שניהלנו את הדברים.

מירי סביון: בבקשה, אנחנו יכולים לצאת להתייעצות?

משה גפני: כן.

משה גפני: אני מחדש את הישיבה.

קריאה: אנחנו מסונדלים.

משה גפני: אני לא רוצה לריב אתכם.

משה גפני: על כל הצווים צריך להצביע?

שגית אפיק: אתה רוצה להפיל את כל הצווים?

משה גפני: לא.

משה גפני: אני שואל האם צריך להצביע בעד ונגד.

שגית אפיק: אחד-אחד.

שגית אפיק: בנפרד.

משה גפני: אני לא מסכים בשום פנים להתנהגות הזאת של רשות המסים ושל הממשלה בכלל.

משה גפני: סיכמנו שהכלים הבינוניים, תהיה עליהם הפחתה.

משה גפני: לא הבאתם.

משה גפני: אתם מביאים צו ואתם לא מביאים את הנושא של הבינוניים.

משה גפני: אתם כאילו לא עושים את מה שאנחנו מבקשים מכם, מה שהיה בהסכמה.

נטליה מירנצ'וב: אני יכולה להתייחס?

משה גפני: כן.

נטליה מירנצ'וב: כל השיטה הזאת של מיסוי לפי הספקים מביאה הקלה לכלים בינוניים ורואים את זה בנתונים מאז שזה נכנס ויש שיפור מאוד משמעותי ביבוא של כלים בינוניים.

משה גפני: אני מבקש להביא את זה.

משה גפני: אנחנו דורשים את זה כל הזמן.

משה גפני: אנחנו סבורים שזה מה שצריך לעשות.

משה גפני: אני מבקש שבשבועות הקרובים תביאו הפחתה בנושא של הכלים הבינוניים.

משה גפני: לגבי הצווים.

משה גפני: לאחר שישבנו עם רשות המסים, לאחר שישבתי עם איגוד יבואני הרכב ולאחר שאני כבר יצאתי חצי משוגע, אני לא מבין את כל ההתנהלות הזאת, אבל כדי לסיים את זה בטוב ולקבל מכם את ההסכמה, גם לגבי הכלים הבינוניים וגם לגבי העתיד, אנחנו נאריך את הפעימה הראשונה בעוד חצי שנה.

משה גפני: האמת היא שאני לא בסדר.

משה גפני: טוב.

משה גפני: חצי שנה.

משה גפני: לגבי הפעימה הראשונה, תהיה עכשיו שנה וחצי.

משה גפני: אני באמת מרוגז.

משה גפני: אני חושב שזה לא בסדר כל ההתנהלות הזאת עם הכלים הבינוניים.

משה גפני: אני לא לבד כאן בוועדה.

משה גפני: נכון שאני עכשיו נמצא לבד, אבל יש לי גם אחריות.

משה גפני: אני אבוא מחר, יבוא אלי מיקי זוהר, יבוא אלי מיקי לוי, יבואו אלי בטענות.

משה גפני: אני לא יכול להשאיר את זה במצב כמו שזה היה קודם.

משה גפני: אני מקווה שעם ההעלאה הזאת שמכאן ואילך הפעימה הראשונה תהיה שנה וחצי.

משה גפני: במשך הזמן הזה, אני סומך גם על היושרה שלכם, אתם תבואו לכאן גם לגבי הכלים הבינוניים וגם לגבי המציאות שכבר תדעו אותה במהלך 2019 ותדעו מה קורה עם אביזרי הבטיחות.

משה גפני: יכול להיות, כמו שאתם טוענים, שבאביזרי הבטיחות תהיה הפחתה.

משה גפני: הם טוענים, איגוד יבואני הרכב, שתהיה העלאה.

משה גפני: הם אומרים שהם יודעים איזה אביזרים יגיעו, הם יודעים על מה מדובר.

משה גפני: אני יודע שיתחיל הוויכוח אתכם האם בתקן האירופאי מה שנקרא לא אביזרי בטיחות שהוא חלק מהחובה שצריך לשים, ואתם תטענו כמו התקן האירופאי.

משה גפני: לא נכנס לזה.

משה גפני: אבל אני סומך על היושרה שלכם.

משה גפני: אני שם את נפשי בכפי בעניין הזה ואני אאשר לכם את הצווים שביקשתם עם התוספת של החצי שנה.

שגית אפיק: אתה מאריך את הפעימה הראשונה בחצי שנה.

משה גפני: נכון.

שגית אפיק: הפעימות הבאות יבואו בהמשך לאותה חצי שנה.

משה גפני: ולאחר דיונים שיתקיימו כאן.

לילי אור: בהנחה ששר האוצר חותם על צו כזה.

שגית אפיק: הוא מאשר לכם עכשיו את הצווים.

משה גפני: מה שהבאתם.

שגית אפיק: בהארכה של חצי שנה לפעימה הראשונה.

שגית אפיק: אתם רוצים לעשות את זה בדרך של פרסום צו חדש?

לילי אור: אם אנחנו רוצים לשנות את הצו הזה, אנחנו צריכים להוציא צו חדש שמתקן אותו.

משה גפני: כך בכל דבר.

לילי אור: כשאתה אומר שאתה מאשר לעוד חצי שנה, זאת הכוונה.

שגית אפיק: מה זה בחתימת השר?

שגית אפיק: כאשר אנחנו עושים אתכם הסכמה על צו תעריף מכס, ההסכמה היא שאתם מפרסמים את הצו הזה לפני שהוא פוקע.

שגית אפיק: הוא יכול לחכות עכשיו ולא להצביע אלא להמתין ל-17 בחודש, עד ה-17 בחודש תפרסמו צו שמתקן לפי ההסכמות אליהן הגענו ואז נראה את הכול.

שגית אפיק: אתם לא יכולים להתנות את זה עכשיו שאחרי שהוא יצביע, אתם תבדקו אם השר מסכים למה שהגענו אליו.

מירי סביון: כרגע אמרנו שזאת לא הסכמה וכי אנחנו צריכים לקבל אישור לדבר הזה.

מירי סביון: אמרתי הכי פתוח.

נטליה מירנצ'וב: יכול מאוד להיות שכן, אבל אנחנו לא יכולים להתחייב.

לילי אור: אתם רוצים שננסה להאריך לעוד כמה שבועות את הצווים שיש עד שנתארגן על הדבר הזה, על ההסכמות?

שגית אפיק: עם שני הצווים הפשוטים יותר יש לנו עד ה-17 בחודש שזה עד שבוע הבא.

משה גפני: מתי תהיה לכם תשובה?

משה גפני: קצת מוזר לי כל הדבר הזה.

משה גפני: מה אתן אומרות?

לילי אור: היא מנסה ליצור קשר עם הגורמים שיכולים לקבל את ההחלטה הזאת.

משה גפני: את ממשרד התחבורה?

לילי אור: לא.

לילי אור: אני מרשות המסים.

משה גפני: מאוד מעניין לכם ברשות המסים.

נטליה מירנצ'וב: כבר אמרתי שאין לי אופנוע אבל לפחות אני מקבלת אדרנלין מאופנועים בדרך אחרת.

מירי סביון: אתם רוצים הפסקה בדיון?

מירי סביון: לא תהיה לי תשובה עכשיו.

מירי סביון: אתה רוצה הפסקה בדיון?

משה גפני: לא.

משה גפני: אני אצביע עם רביזיה.

משה גפני: זאת בעיה?

שגית אפיק: לא.

שגית אפיק: עד ה-17 בחודש.

שגית אפיק: אני לא אניח את זה במליאה עד שלא תאשר.

משה גפני: היום היא תיתן תשובה.

משה גפני: אם היא תיתן תשובה חיובית, אני מסיר את הרביזיה.

שגית אפיק: ואז אני אניח את זה במליאה.

שגית אפיק: אם לא, תפתח את הרביזיה בדיון.

משה גפני: כן.

משה גפני: אני אעשה דיון ואני אצביע כפי שנוח לי.

משה גפני: בסדר.

מירי סביון: אני לא יודעת מה לומר.

מירי סביון: בסדר.

שגית אפיק: אפשר לעשות גם משהו אחר.

שגית אפיק: להצביע רק על שני הצווים הטכניים ותחליפו את הצו המרכזי לחלוטין ואז זה יבוא לכאן להצבעה.

נטליה מירנצ'וב: אבל דווקא הוא ההפחתה.

שגית אפיק: לא.

שגית אפיק: יש בו גם העלאה.

נטליה מירנצ'וב: ההעלאה נובעת רק מהשנה וחצי.

משה גפני: אני מעריך שהוא ייתן תשובה חיובית.

שגית אפיק: אתה מצביע על הארכת הפעימה הראשונה שמוארכת בחצי שנה ויתר הפעימות באות אחריה בהתאמה.

שגית אפיק: תחזרו על זה עם תשובה.

משה גפני: שתדעו רק שאפשר להגיד לי דברים לא נכונים פעם אחת.

משה גפני: פעם שנייה זה כבר לא קורה.

משה גפני: אני מסכים.

משה גפני: אני הולך על האמון שזה מה שאנחנו עושים, מאריכים את זה בחצי שנה, את הצו הראשון, את הפעימה הראשונה, ואז זאת תהיה שנה וחצי.

משה גפני: אם יהיה שינוי, אנחנו נצטרך להידבר בינינו ולכן אני עושה רביזיה, שלא תעשו שום דבר חד צדדי בלי הסכמה אתנו.

משה גפני: זה מה שאני מבקש.

שגית אפיק: זה לטווח הקרוב.

שגית אפיק: לטווח הארוך, אם תראו שיש – כמו שהצהרת קודם, בתחילת הדיון – שינויים, אנחנו בתמונה ואתם תעמדו אתנו בקשר.

משה גפני: בסדר גמור.

משה גפני: הצבעה

משה גפני: צו תעריף המכס והפטורים ומס קנייה על טובין (הוראת שעה מס' 9), התשע"ז-2017 (תיקון), התשע"ח-2018 (קביעת שיעורי מס על רכב דו גלגלי לפי קבוצות הספק ונפח מנוע) נתקבל.

משה גפני: הצו אושר.

משה גפני: אני מגיש על זה רביזיה.

משה גפני: מי בעד אישור צו תעריף המכס והפטורים ומס קנייה על טובין (הוראת שעה מס' 21), התשע"ח –2018 (הארכת שיטת המיסוי של רכב דו גלגלי בהתאם להספק ונפח מנוע)?

משה גפני: מי נגד?

משה גפני: מי נמנע?

משה גפני: בעד – פה אחד

משה גפני: הצו אושר.

משה גפני: אני מגיש על זה רביזיה.

משה גפני: איפה החצי שנה?

שגית אפיק: עכשיו.

שגית אפיק: באחרון.

משה גפני: מי בעד אישור צו תעריף המכס והפטורים ומס קנייה על טובין (הוראת שעה מס' 21) (תיקון), התשע"ח-2018 (עדכון סכומי הפחתות מס הקניה בכלי רכב דו גלגליים)?

משה גפני: על פי ההסכמה אנחנו מאריכים את הפעימה הראשונה בעוד חצי שנה, כלומר, מהיום שנה וחצי.

משה גפני: מי בעד אישור הצו.

משה גפני: מי נגד?

משה גפני: מי נמנע?

משה גפני: בעד – פה אחד צו תעריף המכס והפטורים ומס קנייה על טובין (הוראת שעה מס' 21) (תיקון), התשע"ח-2018 (עדכון סכומי הפחתות מס הקניה בכלי רכב דו גלגליים) נתקבל.

משה גפני: הצו אושר.

משה גפני: אני מגיש על זה רביזיה.

משה גפני: אני מאוד מבקש שנלך עם המתווה הזה.

משה גפני: אני לא רואה מתווה אחר.

משה גפני: אם תהיינה בעיות עם העניין, אני אצטרך להפעיל את הרביזיה ולהחזיר את זה לוועדה.

משה גפני: אתם ראיתם מה קורה כאן בוועדה כאשר מדברים על העניין הזה.

משה גפני: שלא נצטרך להפעיל מכשירים חזקים.

משה גפני: אני מעדיף ללכת על אמון.

מירי סביון: אמון זה תמיד דבר חשוב.

משה גפני: כן.

משה גפני: זה חשוב.

משה גפני: תודה רבה.

משה גפני: הישיבה נעולה.